text: Kallas võiks suhelda endise välisministrina oma erakonnakaaslase Urmas Paetiga sel teemal, sest äsja sain sellekohasele teabenõudele ametliku vastuse Eesti välisministeeriumist: «Küsimus kerkis üles pärast Nõukogude Liidu lagunemist. Vastavalt meie ametlikule seisukohale Eesti Vabariigil kui Nõukogude Liidu okupeeritud riigil ei ole liidu võlgade ega varade küsimuses subjekti suhet, me ei osale selleteemalistel aruteludel ning ei oma pretensioone Nõukogude Liidu varade või võlgade suhtes. See sõnum sai kunagi edastatud Venemaale, kes korraldas välisvõla ja vara jagamist, samuti Pariisi klubile, kes korraldas Nõukogude Liidu välisvõla tagasimaksmist. Meie seisukoht võeti teadmiseks ja Eestile ei esitatud ei nõudeid ega jagatud ka välismaal olevat vara.» Punkt, härra Kallas ja tema hästitasustatud suhtekorraldajad!